**A pozíció megnevezése**: **Asszisztens gyakornok**

**Szervezet: ELTE Tanító- és Óvóképző Kar (TÓK) Magyar Nyelvi és Irodalmi Tanszék**

**Munkavégzés helye:** 1126 Budapest, Kiss János altábornagy u. 40.

**Pozíció rövid leírása**: A gyakornok feladatai közé tartozik a tanszék adminisztratív, tudományos és tudományszervezési tevékenységében, valamint külső kommunikációjában való szerves részvétel: nyilvántartások vezetése; a rendezett munkakörülmények biztosítása, fenntartása; tudományos kutatások lebonyolításában való segédkezés (kérdőívek feldolgozása, adatbevitel, adatbázis-kezelés), rendezvényeken (konferenciák, író-olvasó találkozók stb.) és azok előkészítésében szervezőként való részvétel; beszámolók, jegyzőkönyvek, dokumentáció készítése a tanszéki rendezvényekről (értekezletek, szakmai napok stb.), a tanszéki közösségi média kezelése.

**Heti óraszám:** heti 40 óra

**Pályázati feltételek**:

* Magyar tudás
* Angol B2
* egyetemi hallgatói jogviszony
* A tanszéken folyó szakmai munka iránti elkötelezettség megléte
* A pályázó vállalja, hogy küldő egyeteménél Erasmus+ szakmai gyakorlati ösztöndíjra pályázik.

**A pályázat elbírálásánál előnyt jelent:**

* Magyar nyelv és irodalom és/vagy pedagógia területén folytatott tanulmányok, vagy szerzett tapasztalat

**Munkavégzéshez elvárt készségek és kompetenciák:**

* Alapszintű számítástechnikai ismeretek (Excel, Word, PowerPoint)
* Praktikus gondolkodás
* Magas szintű problémamegoldási készség
* Önálló munkavégzésre való képesség

**A gyakornok által a munka elvégzésének eredményeként megszerezhető kompetencia/tudás**:

* Közösségszervezési tapasztalatok
* Jártasság a tudomány népszerűsítésében
* Rendszerszemlélet
* Kommunikációs készség javulása

**Jelentkezési határidő:** Folyamatos

**A gyakornoki időszak tervezett kezdete:** Megbeszélés szerint

**A gyakornoki időszak tervezett vége:** Megbeszélés szerint

**A gyakornoki időszak időtartama:** Megbeszélés szerint

**A pályázatok benyújtásának módja:** Jelentkezni az intern@dep.elte.hu e-mail címen lehet önéletrajz és motivációs levél csatolásával. Az e-mail tárgymezőjébe kérjük beírni **Asszisztens gyakornok ELTE TÓK Magyar Nyelvi és Irodalmi Tanszék**

**A pozíció betöltésének feltétele az elnyert Erasmus+ szakmai gyakorlati ösztöndíj.**

**A munkáltatóról:** Az ELTE Tanító- és Óvóképző Karának Magyar Nyelvi és Irodalmi Tanszéke a tanító, az óvodapedagógus és a csecsemő- és kisgyermeknevelő szakos egyetemi hallgatók anyanyelvi felkészítésében vesz részt nyelvi, irodalmi és módszertani kurzusok tartásával. Emellett tudományos műhelye a kortárs gyermekirodalomnak, a retorikának, valamint a 0 és 12 éves kor közötti anyanyelv-pedagógiának. A tanszék munkatársai fontosnak tartják az értékteremtést és -őrzést, ezért ehhez kapcsolódóan gazdag rendezvénykínálattal (mesemondó és szónokversenyek, író-olvasó találkozók, interaktív foglalkozások, anyanyelvi versenyek stb.) várja az érdeklődő hallgatókat.

**A munkáltatóval kapcsolatban további információkat itt szerezhet:** <https://www.tok.elte.hu/tanszek/magyarnyelvi>